සරත් කුමාර රංගනය, ලේඛනය, කාව්‍ය හා ගීත රචනය, ළමා කෘති රචනය යන අංශ රැසක්ම සමඟින් කලා ක්ෂේත්‍රයේ රැඳී සිටින කලා ශිල්පියෙක්. 1985 වසරේදී ජාතික තරුණ වර්ෂය වෙනුවෙන් ගීතයක් නිර්මාණය කරමින් ක්ෂේත්‍රයට පිවිසි ඔහුගේ රංගන ජීවිතය ඇරැඹෙන්නේ ගිල්බට් කඳනාරච්චි අධ්‍යක්ෂණය කළ ‘දුෂ්ඨ රජා සහ පාත්‍ර ධාතුව’ වේදිකා නාට්‍යයේ වළගම්බා රජුගේ චරිතයෙන්.‘සකිසඳ සුවාරිස්’ ටෙලි නාට්‍යයෙන් ටෙලි නාට්‍ය රංගනයට පිවිසෙන සරත් කුමාර ‘දූවරු’, ‘සේපාලිකා’, ‘පිණි වැස්සක්’, ‘තාත්තේ අපි ආවා’, ‘මුතු පලස’, ‘පිත්තල කොණ්ඩෑරුම’, ‘ආදර සංධව්නිය’ ඇතුළු ටෙලි නාට්‍ය රැසකට සිය රංගන දායකත්වය ලබා දී ඇත.